ශ්‍රී ලංකාවේ මානව හිමිකම්
ශ්‍රී ලංකා ප්‍රජාතාන්ත්‍රික සමාජවාදී ජනරජයේ ආණ්ඩුක්‍රම ව්‍යවස්ථාවට අනුව සෑම පුද්ගලයෙකුටම සිතීමේ නිදහස, හෘද සාක්ෂියේ නිදහස සහ කැමති ආගමක් ඇදහීමේ නිදහස ද හිමි වේ. එමෙන්ම නීතිය ඉදිරියේ සෑම පුද්ගලයෙකුම එක හා සමාන වේ.

ජාත්‍යන්තර ක්ෂමා සංවිධානය සහ හියුමන් රයිට්ස් වොච් වැනි ප්‍රධාන මානව හිමිකම් පිළිබඳ කණ්ඩායම් මෙන්ම, එක්සත් ජනපද රාජ්‍ය දෙපාර්තමේන්තුව සහ යුරෝපියානු සංගමය ද ශ්‍රී ලංකාවේ මානව හිමිකම් වල තත්වය ගැන කනස්සල්ල පළ කොට ඇත. ලංකාවේ බ්‍රිතාන්‍ය පාලකයන්, ශ්‍රී ලංකා රජය, බෙදුම්වාදී දෙමළ ඊලාම් විමුක්ති කොටි සංවිධානය සහ මාක්ස්වාදී ජනතා විමුක්ති පෙරමුනෙහි කැරලිකරුවන් වෙත ද මානව හිමිකම් කඩකිරීම පිළිබඳ චෝදනා එල්ල වී තිබේ. 1976 සිටම ශ්‍රී ලංකාව විසින් නිළ වශයෙන් මරණ දඬුවම ක්‍රියාත්මක කොට නොමැති වුවද, රාජ්‍ය අනුග්‍රහය මත මත සිදුවූ 'අතුරුදන් කිරීම්' සහ මිනීමැරුම් ගැන වාර්තා වී ඇත.

ලංකාවේ මානව හිමිකම් වල ස්වාභාවය